Eelnõu
NARVA LINNAVOLIKOGU
MÄÄRUS

Narva										__.__.____nr ____

Narva üldhariduskooli medaliga lõpetajatele toetuse andmise kord

Määrus kehtestatakse kohaliku omavalitsuse korralduse seaduse § 22 lõike 1 punkti 5 alusel

[bookmark: para1]§ 1.  Üldsätted
(1) Määrusega sätestatakse Eesti hariduse infosüsteemi andmetel Narva üldhariduskoolis gümnaasiumiastmes õppinud ning selle kuld- või hõbemedaliga lõpetanud õpilastele ühekordse toetuse (edaspidi toetus) andmise kord.
(2) Määruse eesmärk on motiveerida õpilasi saavutama parimaid õpitulemusi ja sooritama edukalt riigieksameid, innustada teistele eeskujuks olema.
(3) Kolme riigieksami keskmise tulemuse arvutamisel liidetakse riigieksamitel saadud pallid. Võõrkeele ja eesti keele rahvusvaheliselt tunnustatud eksamite sooritamisel võrdsustatakse eksamitulemused järgmiselt: saavutatud C1-tase võrdub 100 palliga, saavutatud B2-tase võrdub 90 palliga.
(4) Toetus määratakse 1. astme või 2. astme preemiatena, mille määrad kehtestab Narva Linnavalitsus korraldusega.

§ 2.  Medaliga lõpetajatele toetuse andmine
(1) 1. astme preemia antakse gümnaasiumi medaliga lõpetajale, kelle kolme riigieksami keskmine tulemus on vähemalt 75 palli ning 2. astme preemia antakse gümnaasiumi medaliga lõpetajale, kelle kolme riigieksami keskmine tulemus on vähemalt 85 palli.
(2) Medaliga lõpetamise puhul toetuse saamiseks esitab lõpetaja ajavahemikul 26.06-01.07 määruses sätestatud korras toetuse andmiseks eelduste puhul Narva Linnavalitsuse Kultuuriosakonnale kirjaliku taotluse (lisatud), kus tuuakse esile järgmised andmed: tunnustamisele esitatava lõpetaja ees- ja perekonnanimi, e-posti aadress, isikukood, arvelduskonto number, maksuvaba tulu alammäära kohaldamine.

§ 3.  Toetuse saamiseks esitatud taotluste menetlemine
(1) Narva Linnavalitsuse Kultuuriosakond selgitab määruses sätestatud alustel medaliga lõpetaja esitatud taotluse põhjendatust ning otsustab rahalise toetuse andmise või mitteandmise teavitades sellest taotluse esitajat taotluses märgitud e-posti aadressile 10 päeva jooksul alates taotluse registreerimisest.
(2) Kultuuriosakond keeldub rahalise toetuse andmisest:
1) kui taotluse esitamise tähtaeg on möödunud; 
2) kui taotluses esitatud andmed on puudulikud või ei vasta tegelikkusele.
(3) Rahaline toetuse andmise puhul kantakse toetus üle lõpetaja isiklikule pangakontole hiljemalt 15. juuliks.

[bookmark: para10]§ 4.  Rakendussätted
Määrus jõustub seadusega sätestatud korras.




Aleksandr Jefimov
Linnavolikogu esimees

Narva Linnavolikogu __.__.____. a määruse nr ____ lisa





T A O T L U S
medaliga lõpetamise puhul rahalise toetuse saamiseks





Mina, ___________________________________, isikukood ________________________, taotlen medaliga lõpetamise puhul toetust. Toetuse summa väljamakset palun teha arvelduskontole nr __________________________, konto omanik ________________________.

Väljamakse tegemisel palun kohaldada maksuvaba tulu alammäära:
JAH				EI   


e-posti aadress: __________________________________________________





___________________________				____________________________
Taotleja nimi							Taotluse esitamise kuupäev

Narva üldhariduskooli medaliga lõpetajatele toetuse andmise kord



Narva Linnavalitsus o t s u s t a b:

1. Taotleda Narva Linnavolikogus määruse „Narva üldhariduskooli medaliga lõpetajatele toetuse andmise kord“ kehtestamist vastavalt lisatud eelnõule.

1. Volitada Narva abilinnapead Vjatšeslav Konovalov nimetatud küsimust ette kandma Narva Linnavolikogus.





Tarmo Tammiste						Ants Liimets
Linnapea							Linnasekretär

Õ I E N D


Määrus kehtestatakse kohaliku omavalitsuse korralduse seaduse § 22 lõike 1 punkti 5 alusel

Määrusega sätestatakse Eesti hariduse infosüsteemi andmetel Narva üldhariduskooli gümnaasiumiastmes õppinud ning selle kuld- või hõbemedaliga lõpetanud õpilastele ühekordse toetuse (edaspidi toetus) andmise tingimused ja selle väljamaksmise kord.

Narva linn on juba aastaid tunnustanud rahalise toetusega oma parimaid lõpetajaid – neid, kes on õppinud Narva üldhariduskooli gümnaasiumiastmes ning on lõpetanud selle hõbe- või kuldmedaliga.  2015. a said 25 kuldmedaliga lõpetajat ühekordse toetuse 320 euro ulatuses ja kullast medaljoni ning 17 hõbemedaliga lõpetajat said ühekordse toetuse 200 euro ulatuses ning hõbemedaljoni.

Vastavalt haridus- ja teadusministri 09.08.2010 määruse nr 37 „Õpilase tunnustamise tingimused ja kord“ § 3 otsustab gümnaasiumilõpetaja kuld- või hõbemedaliga tunnustamise kooli õppenõukogu. Kuldmedaliga tunnustatakse gümnaasiumilõpetajat, kelle kõigi õppeainete kooliastmehinne on «väga hea». Hõbemedaliga tunnustatakse gümnaasiumilõpetajat, kellel kuni kahes õppeaines on kooliastmehinne vähemalt «hea» ja ülejäänud õppeainetes «väga hea».

Medaliga lõpetamise otsustamisel ei käsitle kooli õppenõukogu riigieksamite tulemusi. See tähendab, et ühekordse toetuse määramise ainukeseks aluseks on seni olnud kooli õppenõukogu otsus – toetuse ülekandmisel on juhindutud õppenõukogu otsusest ning EISi andmetest medali tellimise kohta. Samas on viimastel aastatel märkimisväärseks tendentsiks kujunemas gümnaasiumi medaliga lõpetajate arvu kasv, nt 2013. a oli medaliga lõpetajate arv 37, 2014. a – 33, 2015. a – 42. Paraku ei kaasne lõpetajate arvu kasvuga riigieksamite tulemuste parenemist, kaugeltki kõik medaliga lõpetajate riigieksamite tulemused ei ole piisavalt kõrged.  Kuldmedaliga lõpetajate keskmine tulemus 2013. a oli 87,23. Samal aastal sai kuldmedali 26 lõpetajat, neist 16-l olid riigieksamite keskmine tulemus üle 85. Kuldmedaliga lõpetajate keskmine tulemus 2014. a oli 81,44, samal aastal said kuldmedali 19 lõpetajat, neist ainult 7-l olid riigieksamite keskmine tulemus üle 85. Kuldmedaliga lõpetajate keskmine tulemus 2015. a oli 82,6, samal aastal sai kuldmedali 25 lõpetajat, neist 13-l olid riigieksamite keskmine tulemus üle 85.

Hõbemedaliga lõpetajate keskmine tulemus oli 2013. a 80,85, kokku oli sel aastal 11 hõbemedaliga lõpetajat, neist 6 ületasid 75 palli läve; 2014. a oli 14 hõbemedaliga lõpetajat keskmise tulemusega 77,8. Kõigist hõbemedaliga lõpetajatest ületasid 2014. a 75 palli läve ainult 10. 2015. a 17 hõbemedaliga lõpetajast ületasid 75 palli piiri 9. Hõbemedaliga lõpetajate keskmine tulemus oli 2015. a 76,9.

Et motiveerida õpilasi saavutama parimaid õpitulemusi ja innustada teistele eeskujuks olema, sooritama riigieksameid edukamalt, tehakse ettepanek tunnustada ühekordse rahalise preemiaga ainult neid medaliga lõpetajaid, kelle medaliga lõpetamise puhul on riigieksamite tulemus keskmine vähemalt 75 palli. Ettepanekuga kaasneb tingimus, et toetus määratakse edaspidi 1. astme või 2. astme preemiatena, mille määrad kehtestab Narva Linnavalitsus korraldusega. 1. astme preemia antakse gümnaasiumi medaliga lõpetajale, kelle kolme riigieksami keskmine tulemus on vähemalt 75 palli ning 2. astme preemia antakse gümnaasiumi medaliga lõpetajale, kelle kolme riigieksami keskmine tulemus on vähemalt 85 palli. Samal ajal hoitakse alles traditsiooni kinkida kuld- ja hõbemedaljonid kõigile üldhariduskooli medaliga lõpetajatele (õppenõukogu otsuse alusel ning direktori teate kohaselt).

Ettepanekut rahalise tunnustuse määramise sidumisest riigieksamite tulemustega arutati koolijuhtide koosolekutel 2.09.15, 7.10.15, 10.11.15, 7.12.15. Arutelu tulemusena jõuti järeldusele eespool esitatud tingimuste kehtestamise mõistlikkusest ning vajadusest.

Lugupidamisega





Viktoria Lutus
juhataja 








Larissa Degel  359 9280
larissa.degel@narva.ee


